Vestgrensa stasjon

Vestgrensa (Vestgrensen) stasjon i Oslo var fram til 22. august 1999 en av Sognsvannsbanens stasjoner, liggende i mellom Blindern stasjon og Ullevål stadion stasjon. Vestgrensa stasjon ble oppkalt etter veien som på samme sted krysser banen i undergang.

Banebygger A/S Akersbanerne sitt forslag til stasjonsnavn var Ullevål haveby. For å unngå forvekslinger med bytrikkens daværende endeholdeplass med samme navn (som forøvrig senere skiftet navn til John Colletts plass), besluttet Aker herredsstyre å fastsette navnet til Vestgrensen.

Stasjonen ble nedlagt til fordel for Forskningsparken i forbindelse med forlengelse av trikkelinjen til Rikshospitalet, et tiltak ment å forenkle overgangen mellom trikk og t-bane.

Nedlagte stasjoner på Sognsvannsbanen
Jernbanestasjoner åpnet i 1934
1934 i Norge
Jernbanestasjoner nedlagt i 1999